Ehdotus neuvoston päätökseksi vinyylikloridimonomeerin tuotannosta aiheutuvien päätösten raja-arvoista tehdyn OSPAR-päätöksen 98/4 ja vinyylikloridisektoria koskevien päästöjen raja-arvoista tehdyn OSPAR-päätöksen 98/5 hyväksymisestä yhteisön puolesta /* KOM/99/0190 lopull. - CNS 99/0098 */



Virallinen lehti nro C 158 , 04/06/1999 s. 0019



Ehdotus neuvoston päätökseksi vinyylikloridimonomeerin tuotannosta aiheutuvien päästöjen raja-arvoista tehdyn OSPAR-päätöksen 98/4 ja vinyylikloridisektoria koskevien päästöjen raja-arvoista tehdyn OSPAR-päätöksen 98/5 hyväksymisestä yhteisön puolesta (1999/C 158/04) (ETA:n kannalta merkityksellinen teksti) KOM(1999) 190 lopullinen - 99/0098 (CNS) (komission esittämä 26 päivänä huhtikuuta 1999) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 r artiklan 4 kohdan ja 228 artiklan 2 kohdan ensimmäisen lauseen sekä 3 kohdan ensimmäisen alakohdan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että 1) yhteisö on Koillis-Atlantin merellisen ympäristön suojelusta tehdyn yleissopimuksen (OSPAR-yleissopimus) sopimuspuoli neuvoston päätöksen 98/249/EY(1) nojalla ja että 25 päivänä maaliskuuta 1998 voimaan tulleella yleissopimuksella pyritään ehkäisemään ja estämään pilaantumista sekä suojelemaan merialueita ihmistoiminnan haittavaikutuksia vastaan, 2) OSPAR-yleissopimuksen toimeenpaneva elin (OSPAR-komissio) voi hyväksyä toimenpiteitä yleissopimuksen soveltamisalaan kuuluvilla aloilla ja että se on tehnyt OSPAR-päätöksen 98/4 päästöjen raja-arvoista vinyylikloridimonomeerin (VCM) tuotantoa varten, 1,2-dikloorietaanin (EDC) tuotanto mukaan lukien ja OSPAR-päätöksen 98/5 vinyylikloridisektoria koskevien päästöjen raja-arvoista, joita sovelletaan suspensio-PVC:n tuotantoon vinyylikloridimonomeeristä (VCM), 3) komissio on osallistunut neuvotteluihin Koillis-Atlantin merellisen ympäristön suojelusta tehtyyn yleissopimukseen liittyvistä neuvotteluohjeista annettujen neuvoston päätelmien mukaisesti, 4) neuvosto on antanut direktiivin 96/61/EY(2) ympäristön pilaantumisen ehkäisemisen ja vähentämisen yhtenäistämiseksi, direktiivit 76/464/ETY(3) ja 86/280/ETY(4) tiettyjen vaarallisten aineiden päästöistä sekä direktiivin 84/369/ETY(5) teollisuuslaitosten aiheuttaman ilman pilaantumisen estämisestä, ja 5) yhteisön olisi hyväksyttävä nämä päätökset ON PÄÄTTÄNYT SEURAAVAA: Ainoa artikla 1. Hyväksytään päästöjen raja-arvoista vinyylikloridimonomeerin (VCM) tuotantoa varten, 1,2 dikloorietaanin(EDC) tuotanto mukaan lukien, tehty OSPAR-päätös 98/4 ja vinyylikloridisektoria koskevista päästöjen raja-arvoista, joita sovelletaan suspensio-PVC:n (s-PVC) tuotantoon vinyylikloridimonomeerista (VCM), tehty OSPAR-päätös 98/5 yhteisön puolesta. Edellä mainitut päätökset ovat tämän päätöksen liitteinä. 2. Valtuutetaan komissio ilmoittamaan hyväksymisestä OSPAR-komissiolle. Tehty ... Neuvoston puolesta ... Puheenjohtaja (1) EYVL L 104, 3.4.1998, s. 1. (2) EYVL L 257, 10.10.1996, s. 26. (3) EYVL L 129, 18.5.1976, s. 23. (4) EYVL L 181, 4.7.1986, s. 16. (5) EYVL L 188, 16.7.1984, s. 20. OSPAR-PÄÄTÖS 98/4 päästöjen raja-arvoista vinyylikloridimonomeerin (VCM) tuotantoa varten, 1,2-dikloorietaanin (EDC) tuotanto mukaan lukien KOILLIS-ATLANTIN MERELLISEN YMPÄRISTÖN SUOJELUSTA TEHDYN YLEISSOPIMUKSEN SOPIMUSPUOLET PALAUTTAEN MIELIIN Koillis-Atlantin merellisen ympäristön suojelusta tehdyn yleissopimuksen ("OSPAR-yleissopimus") 2 artiklan 1 kappaleen, PALAUTTAEN MIELIIN, että Oslon ja Pariisin komissioiden toimintasuunnitelmassa vuosille 1997-1998 kehotetaan toteuttamaan uusia toimenpiteitä ja soveltamaan parasta käytettävissä olevaa tekniikkaa (BAT) ja parhaita ympäristökäytänteitä (BEP) tietyillä teollisuuden aloilla tapahtuvien, merialueisiin kohdistuvien päästöjen vähentämiseksi tai lopettamiseksi; lisäksi toimintasuunnitelmassa muistutetaan, että näitä aloja tarkasteltaessa huomiota on kiinnitettävä erityisesti toimiin, jotka johtavat vaarallisten aineiden (erityisesti orgaanisten halogeeniyhdisteiden) kuormitukseen, sekä tämän kuormituksen vähentämiseen ja poistamiseen viime kädessä, PALAUTTAEN MIELIIN, että Oslon ja Pariisin komissiot julkaisivat vuonna 1996 kuvauksen vinyylikloriditeollisuudessa sovellettavasta parhaasta käytettävissä olevasta tekniikasta, PALAUTTAEN MIELIIN suosituksen PARCOM 96/2 parhaasta käytettävissä olevasta tekniikasta vinyylikloridimonomeerin (VCM) tuotannossa, OTTAEN HUOMIOON ympäristön pilaantumisen ehkäisemisen ja vähentämisen yhtenäistämiseksi annetun neuvoston direktiivin 96/61/EY (eli IPPC-direktiivin) sekä muiden sopimuspuolten vastaavat säädökset, TUNNUSTAEN, että vinyylikloriditeollisuuden laitoksista vapautuu ympäristöön mahdollisesti huomattavia määriä orgaanisia halogeeniyhdisteitä, TUNNUSTAEN, että vinyylikloridimonomeerin valmistuksen yhteydessä syntyvät kloorihiilivetyjen päästöt voidaan supistaa erittäin pieniksi parhaan käytettävissä olevan tekniikan avulla, PÄÄTTÄVÄT seuraavaa: 1. Määritelmät Tässä päätöksessä tarkoitetaan: "klooratuilla hiilivedyillä" vähintään 1,2-dikloorietaanin (EDC), vinyylikloridimonomeerin (VCM), kloroformin, hiilitetrakloridin, trikloorietaanin, metyylikloridin ja heksaklooribentseenin kokonaismäärää "olemassa olevalla laitoksella" laitosta, jonka käyttöön on myönnetty lupa ennen 9 päivää helmikuuta 1999 "uudella laitoksella" laitosta, jonka käyttöön myönnetään lupa 9 päivänä helmikuuta 1999 tai sen jälkeen "VCM-laitoksella" vinyylikloridimonomeeria ja/tai dikloorietaania valmistavaa laitosta, jonka syöttöaineina ovat etyleeni ja kloori ja/tai suolahappo (HCl) "dioksiineilla" polykloorattuja dibentso-p-dioksiineja ja polykloorattuja dibentsofuraaneja, jotka ilmoitetaan kansainvälisinä toksisuusekvivalentteina (TEQ) "hajapäästöillä" vuotojen seurauksena ilmakehään päässeitä päästöjä. 2. Soveltamisala 2.1 Tämän päätöksen tarkoituksena on pilaantumisen ehkäiseminen ja poistaminen sekä asianmukaisten toimenpiteiden toteuttaminen merialueen suojelemiseksi ihmisen toiminnasta vinyylikloridimonomeerin sekä dikloorietaanin valmistuksen alalla johtuvilta haitallisilta vaikutuksilta. 2.2 Tässä päätöksessä asetetaan vinyylikloridimonomeerin sekä etyleeniä ja klooria ja/tai suolahappoa syöttöaineina käyttävän dikloorietaanin tuotannossa syntyvien tiettyjen veteen tai ilmakehään päätyvien vaarallisten aineiden päästörajat. 2.3 Taulukossa 3.2 mainittuja päästöjen raja-arvoja sovelletaan ainoastaan VCM:n tuotantolaitoksiin, joiden päästöt voivat veden välityksellä päätyä OSPAR-yleissopimuksen soveltamisalaan kuuluvalle merialueelle. 2.4 Taulukossa 3.1 mainittuja päästörajoja sovelletaan kaikkiin sopimuspuolten alueella sijaitseviin VCM:n tuotantolaitoksiin. 3. Ohjelmat ja toimenpiteet 3.1 Yleistä 3.1.1 VCM-tuotantolaitosten ilmakehään joutuvat vuotuiset keskimääräiset päästöt eivät saa ylittää taulukossa 3.1 ilmoitettuja päästörajoja. 3.1.2 VCM-tuotantolaitosten veteen joutuvat vuotuiset keskimääräiset päästöt eivät saa ylittää taulukossa 3.2 ilmoitettuja päästörajoja. 3.1.3 Käsiteltyjen tai käsittelemättömien jätekaasujen tai jätevesien laimentaminen jäljempänä 3.2 ja 3.3 kappaleessa tarkoitettujen raja-arvojen saavuttamiseksi kielletään. 3.2 Päästöt ilmaan 3.2.1 Tietyistä laitoksen tai laitteiston osista mahdollisesti vapautuvat päästöt kerätään mahdollisimman tarkasti ja käsitellään polttouunissa tai vastaavanlaisen lopputuloksen antavassa laitteistossa. Taulukko 3.1 - Ilmakehään vapautuvien päästöjen raja-arvot >TAULUKON PAIKKA> Ilmakehään joutuvien hajapäästöjen määrä pyritään pitämään mahdollisimman pienenä. 3.3 Päästöt veteen (kaikki jätevedet yhteensä) Taulukko 3.2 - Veteen joutuvien päästöjen raja-arvot >TAULUKON PAIKKA> 3.3.1 Adsorboituvia orgaanisia halogeeniyhdisteitä (AOX) tai uuttuvia halogeeniyhdisteitä (EOX) voidaan käyttää kloorattujen hiilivetyjen lisäksi vaihtoehtoisina muuttujina, jos AOX- ja EOX-yhdisteiden sekä kloorattujen hiilivetyjen korrelaatio on vahvistettu laitoskohtaisesti ja jos korrelaatio ilmoitetaan täytäntöönpanokertomusten jättämisen yhteydessä. Niiden laitosten osalta, jotka eivät valmista vinyylikloridimonomeeria eivätkä puhdista dikloorietaania, kloorattujen hiilivetyjen raja-arvot määritellään dikloorietaanin tuotantokapasiteetin eikä sen puhdistuskapasiteetin perusteella. 3.3.2 Koska kuparipäästöt liittyvät ainoastaan oksiklooraustekniikkaan, niiden raja-arvoja sovelletaan yksinomaan vinyylikloridimonomeerin tai dikloorietaanin tuotannossa käytettävien oksikloorausmenetelmien yhteydessä syntyviin päästöihin. 3.3.3 Niiden laitosten osalta, jotka eivät valmista vinyylikloridimonomeeria eivätkä käytä oksikloorausta vinyylikloridimonomeerin tai dikloorietaanin tuotannossa, dioksiinien raja-arvot määritellään dikloorietaanin tuotantokapasiteetin perusteella. Tällöin raja-arvo on 0,1 µg TEQ tonnia dikloorietaanin tuotantokapasiteettia kohti. 3.3.4 Päästöraja, joka ilmaistaan kemiallisen hapenkulutuksen (COD) arvona 250 mg/litra, voidaan vaihtoehtoisesti ilmaista myös siten, että kemiallisen hapenkulutuksen kuormitusta vähennetään 90 prosenttia. 3.3.5 COD:lle vaihtoehtoista muuttujaa, orgaanisen hiilen kokonaismäärää (TOC), voidaan käyttää valvonnassa sillä edellytyksellä, että COD:n ja TOC:n välinen korrelaatiokerroin on vahvistettu. 3.4 Näytteenotto 3.4.1 Analyysia varten on otettava seuraavat näytteet: a) ilmakehään joutuvista päästöistä otetaan tunnin aikana yksi edustava näyte tai useita edustavia näytteitä; b) veteen joutuvista päästöistä otetaan päivän aikana yksi edustava näyte tai useita edustavia näytteitä. Klooratut hiilivedyt (tai AOX- tai EOX-yhdisteet) analysoidaan päivän aikana otetuista satunnaisnäytteistä. 3.4.2 Toimivaltaiset viranomaiset päättävät analyysien suorittamistiheydestä ottaen saadut tulokset huomioon. 3.4.3 Dioksiineille riittää yksi vuosittainen analyysi, jos näytteenottomenetelmällä saadaan edustavia näytteitä. 3.4.4 Vesinäytteet homogenoidaan, mutta niitä ei suodateta eikä dekantoida; tämä menetelmä on yhdenmukainen taulukossa 3.3 määriteltävän analyysimenetelmän kanssa. 3.5 Analyysit 3.5.1 Käytetään seuraavia taulukossa 3.3 mainittuja analyysimenetelmiä tai vastaavia tuloksia antavia menetelmiä: Taulukko 3.3 - Analyysimenetelmät >TAULUKON PAIKKA> 4. Voimaantulo 4.1 Tämä päätös tulee voimaan uusien laitosten osalta 9 päivänä helmikuuta 1999 ja olemassa olevien laitosten osalta 1 päivänä tammikuuta 2006. Tässä päätöksessä mainittuja ohjelmia ja toimenpiteitä sovelletaan: a) uusiin laitoksiin 9 päivästä helmikuuta 1999; b) olemassa oleviin laitoksiin 1 päivästä tammikuuta 2006. 4.2 Olemassa olevan vinyylikloridimonomeeria valmistavan laitoksen tekniikkaa muutettaessa toimivaltaiset viranomaiset päättävät siitä, sovelletaanko tämän päätöksen olemassa olevia laitoksia koskevia määräyksiä edelleen näin muutettuun laitokseen. 5. Täytäntöönpanokertomukset 5.1 Tämän päätöksen täytäntöönpanoa koskevat kertomukset toimitetaan täytäntöönpanon ilmoittamista ja arviointia koskevassa vakiintuneessa OSPAR-menettelyssä määriteltyjen edellytysten mukaisesti sille OSPAR-yleissopimuksen työryhmälle, jonka toimivaltaan tämä asia kuuluu. Olemassa olevia laitoksia koskevat kertomukset toimitetaan työryhmän istuntokaudella 2007/2008. 5.2 Täytäntöönpanon esittelyssä olisi mahdollisuuksien mukaan hyödynnettävä tämän päätöksen lisäyksessä olevaa lomaketta. Lisäys Vinyylikloridimonomeerin (VCM) tuotannossa (1,2-dikloorietaanin tuotanto mukaan lukien) sovellettavista päästörajoista tehdyn päätöksen OSPAR 98/4 täytäntöönpanokertomuksiin kuuluva lomake >PIC FILE= "C_1999158FI.002502.EPS"> >PIC FILE= "C_1999158FI.002601.EPS"> OSPAR-PÄÄTÖS 98/5 vinyylikloridisektoria koskevien päästöjen raja-arvoista, joita sovelletaan suspensio-PVC:n (s-PVC) tuotantoon vinyylikloridimonomeereistä KOILLIS-ATLANTIN MERELLISEN YMPÄRISTÖN SUOJELUSTA TEHDYN YLEISSOPIMUKSEN SOPIMUSPUOLET PALAUTTAEN MIELIIN Koillis-Atlantin merellisen ympäristön suojelusta tehdyn yleissopimuksen ("OSPAR-yleissopimuksen") 2 artiklan 1 kappaleen, PALAUTTAEN MIELIIN, että Oslon ja Pariisin komissioiden toimintasuunnitelmassa vuosille 1997-1998 kehotetaan ottamaan käyttöön uusia toimenpiteitä ja soveltamaan parasta käytettävissä olevaa tekniikkaa (BAT) sekä parhaita ympäristökäytänteitä (BEP) tietyillä teollisuuden aloilla tapahtuvien merialueisiin kohdistuvien päästöjen vähentämiseksi tai lopettamiseksi; lisäksi toimintasuunnitelmassa muistutetaan, että näitä aloja tarkasteltaessa huomiota on kiinnitettävä erityisesti toimiin, jotka johtavat vaarallisten aineiden (erityisesti orgaanisten halogeeniyhdisteiden) kuormitukseen, sekä tämän kuormituksen vähentämiseen ja poistamiseen viime kädessä, PALAUTTAEN MIELIIN, että Oslon ja Pariisin komissiot julkaisivat vuonna 1996 kuvauksen vinyylikloriditeollisuudessa sovellettavasta parhaasta käytettävissä olevasta tekniikasta, PALAUTTAEN MIELIIN PARCOM-suosituksen 96/3 parhaasta käytettävissä olevasta tekniikasta, jota sovelletaan suspensio-PVC:n tuotantoon vinyylikloridimonomeerista, OTTAEN HUOMIOON ympäristön pilaantumisen ehkäisemisen ja vähentämisen yhtenäistämiseksi annetun neuvoston direktiivin 96/61/EY (eli IPPC-direktiivin) sekä muiden sopimuspuolten vastaavat säädökset, TUNNUSTAEN, että vinyylikloriditeollisuuden laitoksista vapautuu ympäristöön mahdollisesti merkittäviä määriä orgaanisia halogeeniyhdisteitä, TUNNUSTAEN, että suspensiopolyvinyylikloridin (s-PVC) valmistuksen yhteydessä syntyvät kloorihiilivetyjen päästöt voidaan supistaa erittäin pieniksi parhaan käytettävissä olevan tekniikan (BAT) ja parhaiden ympäristökäytänteiden (BEP) avulla, PÄÄTTÄVÄT SEURAAVAA: 1. Määritelmät Tässä päätöksessä tarkoitetaan: "olemassa olevalla laitoksella" laitosta, jonka käyttölupa on hyväksytty ennen 9 päivää helmikuuta 1999, "uudella laitoksella" laitosta, jonka käyttölupa on hyväksytty 9 päivänä helmikuuta 1999 tai sen jälkeen, "erikoistuneella laitoksella" laitosta, joka valmistaa suspensiopolyvinyylikloridia (s-PVC), "yhdistetyllä laitoksella" s-PVC:tä valmistavaa laitosta, joka on puolestaan muita kemiallisia menetelmiä käyttävän laitoksen osa, ja "hajapäästöillä" vuotojen seurauksena ilmakehään joutuvia päästöjä. 2. Soveltamisala 2.1 Tämän päätöksen tarkoituksena on ehkäistä ja poistaa VC-monomeerista valmistettavan s-PVC:n valmistuksen yhteydessä ihmisen toiminnasta aiheutuva ympäristön pilaantuminen sekä toteuttaa asianmukaisia toimenpiteitä meriympäristön suojelemiseksi tämän toiminnan aiheuttamilta haitallisilta vaikutuksilta. 2.2 Tässä päätöksessä asetetaan vinyylikloridimonomeerista valmistettavan suspensiopolyvinyylikloridin - eli VC-monomeerista suspensiopolymeroinnilla valmistettavan PVC:n - valmistusprosessin yhteydessä syntyvien tiettyjen vaarallisten aineiden päästörajat ilmaan ja veteen. 2.3 Taulukoissa 3.2 ja 3.3 mainitut veteen joutuvien päästöjen raja-arvot koskevat ainoastaan erikoistuneita laitoksia tai yhdistettyjä laitoksia, joiden päästöt voivat kulkeutua veden välityksellä OSPAR-yleissopimuksen soveltamisalaan kuuluville merialueille. 2.4 Taulukossa 3.1 mainitut ilmakehään joutuvien päästöjen raja-arvot koskevat kaikkia erikoistuneita laitoksia ja yhdistettyjä laitoksia. 3. Ohjelmat ja toimenpiteet 3.1 Yleistä 3.1.1 PVC:tä suspensiopolymeroinnilla valmistavien laitosten keskimääräiset vuotuiset päästöt eivät saa ylittää taulukossa 3.1 esitettyjä päästöjen raja-arvoja. 3.1.2 PVC:tä suspensiopolymeroinnilla valmistavista laitoksista veteen joutuvien päästöjen vuotuiset keskiarvot eivät saa ylittää taulukoissa 3.2 ja 3.3 esitettyjä päästöjen raja-arvoja. 3.1.3 Käsiteltyjen tai käsittelemättömien poistokaasujen tai jätevesien laimentaminen 3.2 ja 3.3 kappaleissa täsmennettyjen raja-arvojen saavuttamiseksi. 3.2 Pistekuormituslähteistä peräisin olevat päästöt ilmakehään Taulukko 3.1 - Päästörajat >TAULUKON PAIKKA> 3.2.1 Hajapäästöt vähennetään mahdollisimman pieniksi. Niiden mittausperusteena käytetään s-PVC:n tuotantoa, mittauksissa sovelletaan uutta tekniikkaa. 3.3 Päästöt veteen a) Jätevesien erottelupuhdistuksen jälkeen, ennen toista käsittelyä Taulukko 3.2 - Päästöjen raja-arvot >TAULUKON PAIKKA> 3.3.1 Adsorboituvia orgaanisia halogeeniyhdisteitä (AOX) tai uuttuvia orgaanisia halogeeniyhdisteitä (EOX) voidaan vaihtoehtoisesti käyttää VC-monomeerin sijasta muuttujina, jos AOX- tai EOX-yhdisteiden ja VC-monomeerin välinen korrelaatio on vahvistettu laitoskohtaisesti ja jos tämä korrelaatio ilmoitetaan täytäntöönpanokertomuksessa. b) Jätevedenpuhdistamossa tapahtuneen käsittelyn jälkeen Taulukko 3.3 - Päästörajat >TAULUKON PAIKKA> 3.3.2 Taulukossa 3.3 mainitut suspendoituneet kiintoaineet koostuvat pääasiassa PVC-hiukkasista. Suspendoituneet kiintoaineet voidaan laskea AOX-yhdisteistä. 3.3.3 Päästöraja, joka ilmaistaan kemiallisen hapenkulutuksen (COD) arvona 250 mg/litra, voidaan vaihtoehtoisesti ilmaista myös siten, että kemiallisen hapenkulutuksen kuormitusta vähennetään 90 prosenttia. 3.3.4 COD:lle vaihtoehtoista muuttujaa, orgaanisen hiilen kokonaismäärää (TOC), voidaan käyttää valvonnassa sillä edellytyksellä, että COD:n ja TOC:n välinen korrelaatiokerroin on vahvistettu. 3.4 Näytteenotto 3.4.1 Analyysia varten on otettava seuraavat näytteet: a) ilmakehään joutuvista päästöistä otetaan tunnin aikana yksi edustava näyte tai useita edustavia näytteitä; b) veteen joutuvista päästöistä otetaan yhden päivän aikana yksi edustava näyte tai useita edustavia näytteitä. Klooratut hiilivedyt (tai AOX- tai EOX-yhdisteet) analysoidaan yhden päivän aikana otetuista satunnaisnäytteistä. 3.4.2 Toimivaltaiset viranomaiset määräävät analyysien suorittamistiheyden ottaa saadut tulokset huomioon. 3.4.3 Vesinäytteet homogenoidaan, mutta niitä ei suodateta eikä dekantoida; tämä on yhdenmukaista taulukossa 3.4 määritellyn analyysimenetelmän kanssa. 3.5 Analyysit 3.5.1 On käytettävä seuraavia taulukossa 3.4 esitettyjä tai vastaavia tuloksia antavia analyysimenetelmiä: Taulukko 3.4 - Analyysimenetelmät >TAULUKON PAIKKA> 4. Voimaantulo 4.1 Tämä päätös tulee voimaan uusien laitosten osalta 9 päivänä helmikuuta 1999 ja olemassa olevien laitosten osalta 1 päivänä tammikuuta 2003. Tässä päätöksessä mainittuja ohjelmia ja toimenpiteitä sovelletaan: a) uusiin laitoksiin 9 päivästä helmikuuta 1999; b) olemassa oleviin laitoksiin 1 päivästä tammikuuta 2003. 4.2 Olemassa olevan PVC-laitoksen tekniikkaa muutettaessa toimivaltaiset viranomaiset päättävät siitä, sovelletaanko tämän päätöksen olemassa olevia laitoksia koskevia määräyksiä edelleen näin muutettuun laitokseen. 5. Täytäntöönpanokertomukset 5.1 Tämän päätöksen täytäntöönpanoa koskevat kertomukset toimitetaan täytäntöönpanon ilmoittamista ja arviointia koskevassa vakiintuneessa OSPAR-menettelyssä määriteltyjen edellytysten mukaisesti sille OSPAR-työryhmälle, jonka toimivaltaan tämä asia kuuluu. Olemassa olevia laitoksia koskevat kertomukset toimitetaan työryhmän istuntokaudella 2004-2005. 5.2 Täytäntöönpanon esittelyssä olisi mahdollisuuksien mukaan käytettävä apuna lisäyksessä olevaa lomaketta. Lisäys Vinyylikloridisektoria koskevista päästöjen raja-arvoista, joita sovelletaan suspensio-PVC:n (s-PVC) tuotantoon vinyylikloridimonomeerista, tehdyn OSPAR-päätöksen 98/5 täytäntöönpanokertomukseen kuuluva lomake >PIC FILE= "C_1999158FI.003102.EPS"> >PIC FILE= "C_1999158FI.003201.EPS">